Aṭas n tuɣac i d-yettnulfun ussan-agi, tid yebɣan ad ksent ssifa n teqbaylit i terbaɛt-nneɣ n JSK, tugett deg-sen, d wid i kerhen tamurt taqbaylit, d wid yettmennin ad tenger neɣ ad tuɣal d taɛeṛbubt.
Ahat, tasertit agi n usɛeṛṛeb n JSK tella deg tallit n Muḥ crif ( SDT), maca tura imi tbeddel n tnemhala (Direction) n JSK s tmuɣli yeddan akked tsuta tamaynut d ayen werǧin ad yeḍṛu, awal i d-yenna mas Mellal yessufɣ-ed akk, iɛeṛbuben deg yexjiḍen-nsen, d Mellal i d-yemmeslayen ɛinana yenna : » JSKabylie werǧin ad teqqel d JSAlgérie ».
JSK mači d tarbaɛt n taddert neɣ n yeɣrem neɣ n lḥuma, d tarbaɛt n wegdud, agdud aqbayli, skud mazal tettwasemma JSKabylie iɛeṛbuben d wid umi tweḥḥel deg taɣect, imi di yal tikelt deg ara d-bedren tarbaɛt-nneɣ deg tidett d asteɛṛef i steɛṛifen beṛṛa n wulawen-nsen ɣef tilin tella tmurt d wegdud i lmend n TEQBAYLIT.
ulac win i ḥemlen JSK ma ur yelli ara d aqbayli neɣ mahat deg tseddart tis snat d amaziɣ. Iqbayliyen d teqbayliyin d wid yellan mači kan deg yal tama deg lezzayer, maca deg yal tiɣmert deg dunnit s timmad-is.
Yal tikelt ara tesleḍ i kra n wemdan azayri ara k-yinin JSK n izayriyen akk, zṛet belli deg tidett yebɣa ad d-yini, JSK mači d taqbaylit. JSK mači kan d tarbaɛt n waddal, akka i ttebɣan wid i tt-id-ixelqen akka i tedder mači d imakraḍen yezzenzen nnif-nsen am AZLAF d YARICHEN d wiyaḍ yellan am nutni, ara s-ibedlen ass-agi tikli.
JSK n yeqbayliyen d teqbayliyen weqbel ( send) akk kra n wemdan deg maḍal, ama terbeḥ ama texseṛ ala iqbayliyen d teqbayliyen kan ara ttyawin deg ulawen-nsen
Atxir Akked JSK
kab_Latn kab_Latn kab_Latn kab_Latn kab_Latn kab_Latn kab_Latn